Գերմանական ավտոմոբիլային ասոցիացիայի ղեկավար Բերնար Մաթեսը հայտարարել է, որ «ուշադրությամբ եւ մտահոգությամբ հետեւում է ընթացիկ զարգացումներին»: Նրա խոսքով՝ գերմանական մեքենաների արտահանումը Միացյալ Նահանգներ 2013-ից մինչեւ 2017 թվականը նվազել է եւ կազմել է 494 հազար մեքենա: Նույն ժամանակահատվածում գերմանական ավտոարտադրողներն ավելացրել են ԱՄՆ-ում արտադրության ծավալները մինչեւ 804,000 ավտոմեքենա, որոնց կեսից ավելին՝ արտահանման համար: Նա հավելել է, որ գերմանական ավտոարտադրությունն ԱՄՆ-ում մոտ 116.500 աշխատատեղ է ստեղծել: